ഷൊര്ണൂര് നിലന്പൂര് ട്രെയിന് യാത്ര എംഎല്എയ്ക്കു നിവേദനം നല്കി പെരിന്തല്മണ്ണ: ഷൊര്ണൂര് നിലന്പൂര് ട്രെയിന് യാത്രക്കാരുടെ വിവിധ ആവശ്യങ്ങള് ഉന്നയിച്ചു ഓള് കേരള റെയില്വെ പാസഞ്ചേഴ്സ് വെല്ഫെയര് അസോസിയേഷന് ഭാരവാഹികളായ അഡ്വ. ഷെറിന് സി. അബ്രഹാം, ദീപു രവി, ഷിജു എം. സാമുവല് എന്നിവര് ചേര്ന്നു നജീബ് കാന്തപുരം എംഎല്എയ്ക്കു നിവേദനം നല്കി. രാജ്യറാണി എക്സ്പ്രസിന്റെ റേക്ക് ഉപയോഗിച്ച് നിലന്പൂരില് നിന്നു ഷൊര്ണൂര് കോയന്പത്തൂര് വഴി സേലത്തേക്കു പകല് സമയ ഇന്റര്സിറ്റി എക്സ്പ്രസ്് എന്ന ആവശ്യം ശക്തമായിരിക്കുകയാണ്. കൊച്ചുവേളിയില് നിന്നു നിലന്പൂരില് രാവിലെ എത്തി ചേരുന്ന 06349 രാജ്യറാണി എക്സ്പ്രസ് അതേ ദിവസം രാത്രി 9.30 വരെ 15 മണിക്കൂറിലധികം നിലന്പൂരില് കിടക്കുന്നു. ഒരു പ്ലാറ്റ്ഫോം മാത്രമുള്ള നിലന്പൂര് സ്റ്റേഷനില് പകല് സമയം മറ്റു വണ്ടികള്ക്കു വന്നു പോകുവാന് ഏറെ ബുദ്ധിമുട്ടുണ്ട്. എന്നാല് ഈ റേക്ക് ഉപയോഗിച്ചു രാവിലെ സേലത്തേക്കു സര്വീസ് ആരംഭിച്ചാല് യാത്രക്കാര്ക്കു ഗുണകരമാകും. ജനശതാബ്ദി എക്സ്പ്രസിനു ഷൊര്ണൂരില് നിന്നു രാവിലെ തിരുവനന്തപുരം സെന്ട്രല് വരെ യാത്ര ചെയ്യാന് കഴിയും.കേരളത്തില് മറ്റു റെയില്വേ സെക്ഷനുകളില് നിന്നെല്ലാം തമിഴ്നാട്ടിലേക്കു നേരിട്ടു ട്രെയിനുകള് ഉള്ളപ്പോള് തമിഴ്നാട്ടിലെ നീലഗിരി ജില്ലയോടു ചേര്ന്നു കിടക്കുന്ന നിലന്പൂരില് അനേകം യാത്രക്കാര് വാഹനങ്ങള് മാറി കയറി യാത്ര ചെയ്യേണ്ടതായി വരുന്നു. കോയന്പത്തൂര്, തിരുപ്പൂര്, ഈറോഡ്്, സേലം എന്നിവിടങ്ങളിലേക്കു യാത്ര ചെയ്യുന്നവര്, വ്യാപാരികള്, വിദ്യാര്ഥികള് തുടങ്ങിയവര് നേരിട്ട് ട്രെയിന് യാത്ര സൗകര്യപ്രദമാകും. തുടങ്ങിയാവശ്യങ്ങളാണ് നിവേദനത്തിലുള്ളത്.